Ent jou in, sê Flip Buys en kie | Netwerk24
Dawie Boonzaaier en Liezel de Lange
Flip Buys, voorsitter van die Solidariteit Beweging, het Vrydag sy eerste dosis Pfizer-entstof gekry.
Nadat die Solidariteit Beweging besef het hul eie lede is krities oor die effektiwiteit van Covid-19-entstowwe het die organisasie 'n reusepoging van stapel gestuur om lede te oortuig om hulle wel te laat inent.
Die poging word ondersteun deur 'n verslag "Entstowwe – hinder of hulp?" opgestel deur die Solidariteit-navorsingsinstituut, wat oortuigend aantoon dat jou grootste risiko is om nie die entstof te neem nie. Die kanse op newe-effekte wat soveel mense op hol het, is weglaatbaar klein.
Navorsers het data uit 100 lande ontleed en bevind in lande soos Israel, Engeland en Hongarye is daar 'n direkte verband tussen die toedien van entstowwe en 'n afname van infeksies, hospitalisasie en sterftes.